Власов Андрей Николаевич

**Власов Андрей Николаевич** (1955—2023) — роч фольклор да литература туялысь, филологияса доктор.

## Олан туй
Андрей Власов чужӧма 1955-ӧд вося йирым тӧлысь 17-ӧд лун Кардор обласьтса Котлас карын. 

1976-ӧд воын пырӧма велӧдчыны Сыктывкарса канму университетлӧн филология факультетӧ. Медводдза курсын ветлӧма археографическӧй экспедицияӧ Печора вожӧ Т. Ф. Волкова веськӧдлӧм улын. Диплом уджсӧ «Этнографические очерки М. Пришвина» гижӧма да дорйӧма Т. Я. Гринфельд весьӧкдлӧм улын 1981-ӧд воын. 1981—1985-ӧд воясӧ велӧдчӧма Ленинградса университетын роч литература кафедраса аспирантураын Н. С. Демкова веськӧдлӧм улын. Аспиранталігӧн фольклорр туялан уджӧн тӧдмасьӧма А. М. Мехнецов дорын Ленинградса консерваторияын да ёнмӧдӧма тӧдӧмлунъяссӧ  археография нырвизьын А. А. Амосов дорын СССР-са наукаяс академиялӧн библиотекаса рукопись юкӧдын. 1985-ӧд вося ӧшым тӧлысьӧ дорйӧма филологияса кандидат ним вылӧ диссертация, темаыс — «Проблемы изучения книжной и литературной традиции Великого Устюга и Сольвычегодска XVI-XVII вв.». 

1985-ӧд восянь уджалӧма Сыктывкарса канму университетысь литература кафедраын ассистентӧн. Лыддьӧма роч фольклорысь лекцияяс. Тайӧ кадсяньыс жӧ ветлӧдлӧма фольклорно-археографическӧй экспедицияясӧ Коми республикаӧ, Кардор, Киров, Вӧлӧгда обласьтъясӧ. 1988-ӧд воын котыртӧма да веськӧдлӧма фольклорно-археографическӧй туясьӧмъясын мытшӧдъяс венан лабораторияӧн (ПНИЛФАИ).

1989—1998-ӧд воясӧ деканалӧма филология факультетын да веськӧдлӧма лабораторияӧн. 1995-ӧд воын дорйӧма филологияса доктор ним вылӧ диссертация, темаыс — «Устюжская литературная традиция: генезис и эволюция повествовательных форм XVI-XVII вв.». 1996-ӧд воын котыртӧма да босьтчӧма веськӧдлыны фольклор да небӧглӧн история кафедраӧн. 1998-ӧд восянь — профессор. 

2001-ӧд воын вуджӧма Петыркарӧ. Уджалӧма А. И. Герцен нима Рочмуса каналан педагогика университетын роч литература кафедраса профессорӧн. Восьтӧма кафедра бердас йӧзкост культура серти жыр. 2003-ӧд воын университетса небӧгаинас котыртӧма гежӧд небӧгъяслысь юкӧд да веськӧдлӧма сійӧн 2008-ӧд воӧдз. 

2005-ӧд восянь совместительӧн уджалӧма Роч литература институтса народнопоэтическӧй творчество юкӧдын ведущӧй научнӧй сотрудникон. 2009-ӧд вося кӧч тӧлысьсянь вӧлі индӧма приказӧн, 2010-ӧд вося косму тӧлысьсянь бӧрйӧма конкурс серти роч фольклор юкӧдса веськӧдлысьӧн.

Кулӧма 2023-ӧд вося лӧддза-номъя тӧлысь 23-ӧд лунӧ Петыркарын. 

## Туясян удж

## Небӧгъяс
* Памятники письменности: новые находки. Каталог-путеводитель по экспозиции археографических центров Северо-запада и Севера Европейской части РСФСР на выставке «Полевая археография за 10 лет», посвященной 10-летию Закона РСФСР «Об охране и использовании памятников истории и культуры» / сост. А. А. Амосов, Н. Ю. Бубнов, Л. А. Петрова, Г. В. Маркелов, А. Г. Бобров, В. В. Лебедев, Н. И. Николаев, Н. Н. Малинина, А. Н. Власов. — Л.: БАН, 1988. — 208 с.
* Книжная культура Устюга Великого и Сольвычегодска в XVI–XVII вв.: учебное пособие. — Сыктывкар: СГУ, 1991. — 80 с.
* А в Усть-Цильме поют. Традиционный песенно-игровой фольклор Усть-Цильмы (сборник к 450-летию села) / подгот. текстов и коммент. А. Н. Власова, З. Н. Бильчук, Т. С. Каневой; вступит. статья А. Н. Власова, Т. С. Каневой; нотировки А. Н. Захарова под ред. Ю. И. Марченко. — СПб.: ИнКа, 1992. — 223 с.
* Сольвычегодская старина: Материалы и исследования к 500-летию г. Сольвычегодска / отв. ред. А. Н. Власов. — Сыктывкар: СГУ, 1994. — 202 с.
* Традиционный фольклор Вилегодского района Архангельской области (в записях 1986–1991 гг.): Исследования и материалы / отв. ред. А. Н. Власов. — Сыктывкар: СГУ, 1995. — 156 с.
* Устюжская литература XVI–XVII веков: историко-литературный аспект. — Сыктывкар: СГУ, 1995. — 210 с.
* История Пермской епархии в памятниках письменности и устной прозы. (К 600-летию со дня преставления Стефана Пермского). Исследования и материалы / под ред. А. Н. Власова. — Сыктывкар: СГУ, 1996. — 157 с.
* Соскин А. И. История города Соли Вычегодской / подгот. текста А. Н. Власова. — Сыктывкар: СГУ, 1997. — 189 с.
* Старообрядческий центр на Вашке. Устная и письменная традиция Удоры: Материалы и исследования / отв. ред. и сост. А. Н. Власов. — Сыктывкар: Изд-во Сыктывкарского ун-та, 2002. — 251 с.
* Частные коллекции в фонде редкой книги фундаментальной библиотеки им. императрицы Марии Федоровны РГПУ им. А. И. Герцена / сост. А. Н. Власов, С. Е. Волоскова, Г. В. Галасьева, О. В. Селиванова. — СПб.: Изд-во РГПУ им. А. И. Герцена, 2007. — 194 с.
* Традиционная культура Усть-Цильмы. Лирические песни: научное издание / сост. Т. С. Канева (отв.), А. Н. Власов, А. Н. Захаров, Ю. И. Марченко, А. Ю. Кастров, З. Н. Мехреньгина, Е. А. Шевченко. — М.: Государственный республиканский центр русского фольклора, 2008. — 352 с.
* Пижемские певцы и сказители (к истокам певческой культуры Усть-Цильмы): Аудиодиск / изд. подгот. А. Н. Власов, Т. С. Канева, А. Ю. Кастров, Ю. И. Марченко, В. П. Шифф. — Сыктывкар, 2008.
* Житийные повести и сказания о святых юродивых Прокопии и Иоанне Устюжских. — СПб.: Издательство Олега Абышко, 2010. — 640 с.
* Сказания и повести о местночтимых святых и чудотворных иконах Вычегодско-Северодвинского края XVI−XVIII веков: Тексты и исследования. — СПб.: Пушкинский Дом, 2011. — 784 с.
* Музыкально-поэтический фольклор нижней Вычегды (материалы к Своду русского фольклора) / сост., подгот. текстов, статьи и коммент. А. Н. Власова, Е. А. Дороховой, Т. С. Каневой, З. Н. Мехреньгиной; отв. ред. А. Н. Власов. — СПб.: Пушкинский Дом, 2014. — 932 с.
* Былины Зимнего берега Белого моря (Свод русского фольклора. Серия «Былины». Т. 8) / изд. подгот. *А. Н. Власов, С. А. Жадовская, Н. Г. Комелина, Ю. И. Марченко, Ю. А. Новиков*. отв. ред. А. Н. Власов. — СПб.: Наука; М.: Классика, 2018. — 995 с.
* *Власов А. Н., Дорохова Е. А.* Свадебный фольклор нижней Вычегды (Опыт феноменологического исследования). —  СПб.: Свое издательство, 2021. — 343 с.

## Паметь
2025-ӧд воын йӧзӧдӧма А.Н. Власовлы сиӧм «Пространства памяти» небӧг.

## Ӧшмӧсъяс
Власов Андрей Николаевич // Институт русской литературы (Пушкинский Дом) РАН (рочӧн)

## Ыстӧдъяс